OŠ Tone Peruška Pula

Poljana svetog Martina 6

52 100 Pula

tel. 052 540 146

e-mail: [ured@os-tperuska-pu.skole.hr](mailto:ured@os-tperuska-pu.skole.hr)

Na prijedlog ravnatelja škole Kristijana Cinkopana, nakon prethodnog prezentiranja na sjednici Vijeća roditelja 23. studenog 2015. godine, Učiteljsko vijeće OŠ Tone Peruška Pula na sjednici održanoj dana 02. prosinca 2015. godine donosi:

**KRITERIJI ZA OCJENJIVANJE VLADANJA UČENIKA U OŠ TONE PERUŠKA PULA**

1. **ODNOS PREMA RADU**

|  |  |  |
| --- | --- | --- |
| **UZORNO VLADANJE** | **DOBRO VLADANJE** | **LOŠE VLADANJE** |
| * **Učenik je redovit i odgovoran u izvršavanju školskih obveza** | * **Izvršava školske obaveze uz povremene propuste** | * **Nemaran je, neredovit i neodgovoran u izvršavanju školskih obaveza** |
| * **Nosi pribor i opremu, savjesno izvršava zadatke** | * **Nosi opremu i izvršava zadatke, ali uz povremene propuste** | * **Često ne nosi opremu, dobivene zadatke ne rješava ili ih izvršava nepotpuno i nemarno** |
| * **Poštuje dogovorena pravila ponašanja** | * **Povremeno ne poštuje dogovorena pravila ponašanja, ali to nije redovito i prihvaća upozorenja te uviđa svoju grešku** | * **Često ne poštuje pravila ponašanja koja su dogovorena i definirana Kućnim redom škole** |
| * **Svojom aktivnošću poticajno djeluje na radnu atmosferu u razredu** | * **Ne djeluje poticajno i pozitivno na radnu atmosferu u razredu** | * **Na radnu atmosferu u razredu djeluje negativno i demotivirajuće** |
| * **Aktivan je u školskim izvannastavnim aktivnostima** | * **Pasivan je u školskim izvannastavnim aktivnostima** | * **Nezainteresiran je za bilo koji oblik izvannastavnih aktivnosti. Ne sudjeluje u školskim akcijama i projektima** |
| * **Nema neopravdanih izostanaka** | * **Ima pedagošku mjeru opomene ili ukora zbog izostanaka ili drugih neprihvatljivih oblika ponašanja** | * **Ima pedagošku mjeru strogog ukora zbog izostanaka ili drugih neprimjerenih oblika ponašanja** |
|  | * **Povremeno ometa rad drugih učenika za vrijeme nastave** | * **Često svojim ponašanjem onemogućava učitelje i ostale učenike da realiziraju predviđene sadržaje** |
|  |  | * **Prije, za vrijeme ili nakon nastave unosi alkoholne i duhanske proizvode ili opijate u prostore škole i konzumira ih te nudi ostalim učenicima** |

1. **ODNOS PREMA OSTALIM UČENICIMA I ŠKOLSKOM OSOBLJU**

|  |  |  |
| --- | --- | --- |
| **UZORNO VLADANJE** | **DOBRO VLADANJE** | **LOŠE VLADANJE** |
| * **Spreman je samoinicijativno ili po pozivu pomoći kako učenicima tako i ostalim osobama u školi** | * **Ponaša se sebično i izbjegava pomoći drugima** | * **Grubim i neprimjerenim načinom odbija pomoći ostalim učenicima ili učiteljima** |
| * **Pristojno komunicira sa učenicima, učiteljima i ostalim djelatnicima u školi i van škole** | * **Način komunikacije sa učenicima, učiteljima i ostalim djelatnicima bi trebao biti primjereniji** | * **Način komunikacije sa učenicima i djelatnicima škole je neprimjeren** |
| * **Djeluje poticajno na ostale učenike za vrijeme i nakon nastave odnosno upozorava učenike na neprimjereno ponašanje** | * **Ne ponaša se, ili se ponekad ponaša neprimjereno, ali ne reagira upozoravajući ostale učenike na njihovo neprimjereno ponašanje** | * **Ponaša se neprimjereno (koristi neprimjeren rječnik, literaturu i dr.) za vrijeme i nakon nastave, a na upozorenja drugih učenika i učitelja ne reagira ili reagira na grub i neprimjeren način** |
| * **Pozitivno reagira na zahtjeve ili upozorenja (koja su u skladu sa Kućnim redom škole) učitelja i ostalih djelatnika škole** | * **Povremeno ne reagira, ili izbjegava izvršiti zahtjeve, odnosno ne prihvaća upozorenja učitelja i ostalih djelatnika škole** | * **Na upozorenja ili zahtjeve učenika reagira grubim i neprimjerenim rječnikom** |
|  | * **Povremeno prigovara učiteljima i ostalim djelatnicima na njihova upozorenja, često verbalno, a povremeno i fizički dolazi u sukob sa drugim učenicima** | * **Fizički se obračunava sa ostalim učenicima, pokazuje potencijalno agresivno ponašanje prema učiteljima i ostalim djelatnicima škole.** |
|  |  | * **Svojim postupcima dovodi u opasnost učenike i osoblje škole** |

1. **ODNOS PREMA ŠKOLSKOJ IMOVINI I UKUPNOM OKRUŽENJU ŠKOLE**

|  |  |  |
| --- | --- | --- |
| **UZORNO VLADANJE** | **DOBRO VLADANJE** | **LOŠE VLADANJE** |
| * **Aktivno doprinosi uređenju unutarnjih i vanjskih prostora škole i očuvanju inventara** | * **Pasivan je i nezainteresiran za bilo kakve akcije uređenja školskih prostora, ne oštećuje, ali niti ne daje svoj doprinos očuvanju školskog inventara** | * **Svjesno i redovito oštećuje i onečišćuje školske prostore, šara po zidovima, klupama, vratima, baca smeće po školskom prostoru ili školskom okolišu** |
| * **Potiče ostale učenike na čuvanje školske imovine** | * **Ne potiče na čuvanje, a niti ne upozorava učenike na neprimjerenost postupaka kojima se oštećuje školska imovina** | * **Sam svjesno oštećuje školsku imovinu, a potiče i druge na takve postupke.** |
| * **Svojim ponašanjem van škole doprinosi ugledu škole** | * **Nakon oštećenja školske imovine priznaje grešku i roditelji prema dogovoru nadoknađuju štetu** | * **Svojim ponašanjem u školi i izvan škole šteti ugledu škole** |
| * **Posjeduje razvijenu ekološku svijest i ponaša se u skladu s tim** | * **Ne pokazuje razvijenost ekološke svijesti, povremeno onečišćuje okoliš ili prostore škole bacanjem smeća po podu i sl.** | * **Ne prihvaća odgovornost ili sugestiju ostalih učenika ili osoblja škole već nastavlja sa neprimjerenim odnosom prema inventaru i prostoru škole sa tendencijom pogoršanja ponašanja** |
| * **Prihvaća odgovornost za svoje ponašanje koje je spreman na sugestiju odgovornih osoba u školi promijeniti i popraviti** | * **Ne prihvaća odgovornost niti sugestiju ostalih učenika i osoblja škole za neprimjeren odnos prema imovini škole i ne trudi ga se promijeniti** |  |

1. **PEDAGOŠKE MJERE**

|  |  |  |
| --- | --- | --- |
| **UZORNO VLADANJE** | **DOBRO VLADANJE** | **LOŠE VLADANJE** |
| * **Učenik ispunjava uvjete da bude predložen za pohvalu razrednika ili UV** | * **Učenik ima izrečenu pedagošku mjeru opomene ili ukora, ali je na izrečenu pedagošku mjeru dobro reagirao i korigirao svoje ponašanje** | * **Učenik ima izrečenu pedagošku mjeru strogog ukora, odnosno opomene ili ukora, nakon kojih nije prestao sa neprihvatljivim oblicima ponašanja** |

|  |
| --- |
| **Svaka ocjena iz vladanja mora odražavati ukupno ponašanje i odnos učenika prema radu, učenicima kao i prema cjelokupnom osoblju škole i gostima škole. Potrebno je uzeti u obzir sve faktore koji mogu utjecati na ponašanje učenika poput socio-ekonomske situacije roditelja/skrbnika i dr. Da bi dobili cjelovitu sliku o učeniku moramo uzeti u obzir i njegove izvannastavne i izvanškolske aktivnosti. U konačnici niti jedan od gore navedenih faktora ne smije biti sam odlučujući za bilo koju ocjenu iz vladanja. Ocjena iz vladanja mora biti donesena u skladu sa navedenim kriterijima, ali mora i nagraditi trud koji je učenik uložio da bi korigirao svoje ponašanje (ako i nije u potpunosti uspio u tome).** |

**KLASA:003-05/15-01/06**

**URBROJ:2168-19-15-01**

U Puli, 02. prosinca 2015.

**RAVNATELJ**

Kristijan Cinkopan, prof.TZK

\_\_\_\_\_\_\_\_\_\_\_\_\_\_\_\_\_\_\_\_\_\_